Szerdától igényelhetnek jegyeket a foci-Eb-re kijutott csapatok szurkolói
Szerdától igényelhetnek jegyeket azoknak az országoknak szurkolói, amelynek válogatottja kijutott a jövõ nyári labdarúgó Európa-bajnokságra.
Az európai szövetség (UEFA) honlapja szerint az, hogy melyik mérkõzésre mennyi belépõt kaphatnak a drukkerek, a stadion méretétõl függ: Budapesten a Puskás Arénába a csoportkörre húszezer, a nyolcaddöntõre 12 ezer jegyet kapnak a már biztosan itt szereplõ országok szurkolói.

A legolcsóbb jegyek a budapesti találkozókra 30 euróba (9970 forintba) kerülnek. Az értékesítés új szakasza szerdán 14 órától december 18-án 14 óráig tart.

A pótselejtezõrõl kvalifikáló válogatottak - így kijutás esetén a magyar csapat - drukkerei nem sokkal a rájátszás március 31-i zárása után kapcsolódhatnak be az igénylési folyamatba.

Az idén nyári elsõ szakaszban 1,5 millió belépõt adtak el, amelyekre 19,3 millió igénylés érkezett.

A részben budapesti csoportban a világbajnok franciák és a címvédõ portugálok kétszer szerepelnek a Puskás Arénában. A csoport harmadik tagja a 2014-es világbajnok Németország, amely valamennyi csoportmeccsét Münchenben játssza majd. Negyedik résztvevõ lehet a magyar, a bolgár, az izlandi, a georgiai, a macedón, a koszovói vagy a fehérorosz válogatott. Amennyiben Marco Rossi szövetségi kapitány együttese kijut a kontinensviadalra, sorrendben a portugálokkal és a franciákkal hazai pályán csap össze, míg a németekkel Münchenben találkozik.

Az Európa-bajnokságot június 12. és július 12. között rendezik 12 városban, köztük Budapesten.